**Rutine for fotografering, bruk og lagring av bilder/filmer i barnehagen**

Bilder vi tar i barnehagen skal tjene en hensikt. Det er forskjell på de bildene foreldre tar privat av sine barn og de bildene vi tar på den offisielle arenaen som barnehagen er. Bilder skal dokumentere aktiviteter, pedagogiske opplegg og samspill mellom mennesker.

I forhold til FN's konvensjon om barns rettigheter så er det vårt ansvar å vurdere hvilke bilder vi viser fram og henger opp av barn:

* **Spør barn om det er greit at vi tar bilde.**
* **Spør barnet om det er greit at vi henger opp bilde av det når barnet er i fokus.**
* **Bilder av nakne barn skal ikke forekomme i barnehagen.**
* **Unngå bilder som presenterer barnet på en ufordelaktig måte.**

For å unngå misbruk av bilder som legges ut på nett skal disse ha lavere oppløsning enn bilder som skal skrives ut. Bilder tatt i barnehagens regi skal ikke publiseres på andre steder enn barnehagens nettsted (ikke private hjemmesider, Facebook etc)

Andre enn barnehagens ansatte skal ikke ta bilder uten tillatelse.

|  |  |
| --- | --- |
| **Lagring og oppbevaring av fotografier og filmer** | Bilder og filmer av barna kan lagres så lenge barna går i barnehagen. Det er styrer som har ansvar for at bilder slettes når barnet slutter i barnehagen. Vi bruker kun fornavn på barna – hvis det er behov for å sette navn på mapper/bilder/filmer.Det er bare barnehagens digitale verktøy som skal benyttes dersom det ikke er gitt spesiell tillatelse om noe annet. Dette for at vi skal ha kontroll og oversikt med hvor bilder og film er distribuert/finns.  |
| **Bruk av fotografier/film** | Bilder /filmer skal kun brukes i henhold til foreldres samtykkeskjema. Man skal dessuten gjøre en etisk og hensiktsvurdering av de bilder/filmer som brukes. Still deg spørsmålet; hvis dette bildet/filmen var av meg, ville jeg da likt at det ble brukt i denne sammenheng? |
| **NB!** * **Foreldre eller andre skal ikke ta bilder/film i barnehagen**
* **Bilder skal ikke sendes pr. mail.**
* **For mere informasjon:** **https://www.datatilsynet.no**
 |